Džet Li
Džet Li (tikrasis vardas Li Liandzjė kin. 李连杰, pinyin: Lǐ Liánjié, g. 1963 m. balandžio 26 d. Pekine) – kovos menų žinovas (ušu čempionas), aktorius, režisierius, kaskadinininkas iš Kinijos. Vaidino įvairiuose kinų bei Vakarų filmuose. Sukūrė išskirtinius vaidmenis filmuose „Šaolino šventykla“ (1982 m.), „Didvyris“ (2002 m.), „Kartą Kinijoje“ (serija, 1991–1997 m.), „Mirtinas ginklas 4“ (1998 m.), „Romeo turi mirti“ (2000 m.), „Uždraustoji karalystė“ (2008 m.) ir kt. Ušu praktikas Džet Li aiškina esant ne tik savigynos priemone, bet ir būdu pasiekti vidinę darną. Turi Singapūro pilietybę.